
DISSERTATIO  MEDICA 


INAUGURATIS 


DE 


RHEUMATISMO. 


GEO.  G.  ROGERS,  AUCTORE. 


EXORDIUM. 

Quum  primum  Omnipotens  homini  animam  cor- 
poris intrit  compagibus  fixit;  arte  ipsa  divina  fa- 
bricatus evasit,  et  viribus  multis  praeditus,  quarum 
ope,  innumeras  fer&  injurias  quibus  ab  internis 
tam  ab  externis  sit  obnoxius,  evitaret ; his  malis 
quae  semper  et  ubique  periculum  minitantur,  re- 
^medium  promptum  inveniret;  ac  inultis  caeli,  vic^ 
tus,  vitaeque  generis,  varietatibus  sese  nccommo- 

daret.  Nobile  opus!  variis  vitae  muneribus  fun- 
gi idoneum,  et  Jacultatibus  suis  diu  parumque  tur- 
batis, frui  adaptatum  ! Sed  cum  labentibus  an- 
nis simul  ipse  dilabitur  et  senescit,  ac  singuli  ho- 
mines pereunt ; naturae  potissimum  curae  fuit, 
soboli  sibi  ipsi  simili  parentem  futurum ; cujus  vita 
sana  et  pura  ut  fons  unde  orta  est,  per  temporis 
cursum  flueret : Et  sic  labere  pergisset  “ in  omne 
volubilis  aevum,”  ni  desidia  pallida,  luxuria  pra- 
va, cum  animi  motuum  omnem  fere  modum  tem- 
nentium turbine  longo,  universas  corporis  func- 
tiones et  structuram  ipsam  vitiassent;  vitae  vires, 
saltem  eas  quibus  ab  injuriis  defendatur,  ener- 
vassent ; et  proclivitatem  miram,  actionibus  mor- 
bidis, & quibus  constat  adversa  valetudo,  indu- 
% ^ 
xissent.  Sic  malorum  turba,  miseris  mortalibus 

vitae  semitam  undique  obsident,  quorum  multa 
etiam  ad  posteros  parente  transmittuntur,  et 
illis  “ vix  ullum  remedium,  ulla  salus  est.” 

Morbos,  inter  hos  tot  tamque  diversos,  quibus, 
infirmitate  naturae,  obruitur  hominum  fragile  ge- 
nus ; pauci  sunt  qui,  tam  ob  frequentiam,  tam  ob 

graves  dolores,  quibus  corpus  excruciant,  et  sin- 
gulas ejus  actiones  impediunt,  medici  attentio- 
nem, magis  quam  Rheumatismus,  sibi  vindi- 
cant. 

Dissertationis  igitur  medicae  hoc  argumen- 
tum, haud  prorsus  inutile  sperare  ausus  sum  ; et 
quod  sors  ita  jusserit,  me  degere  vitam,  ubi  mag- 
nae subitaeque  caeli  mutationes,  toties  occurrunt, 
ut  intra  diei  unius  spatium,  major  in  aeris  tempe- 
rie discrepantia,  quam  sub  tropicis,  per  integrum 
anni  decursum,  contingit* ; morbum,  omni  ferk 
forma,  observandi,  occasiones  mihi  adfuerunt ; 
hoc  prae  caeteris  se  mihi  maximfe  commendat. 

Quamvis,  vulgo  dicatur,  Rheumatismum  sub 
alterutro  duorum  siatuum  existere  ; attamen  cum 
hos  a se  invicem,  saepe  difficile  sit,  satis  accura- 
tim  disjungere ; et  inter  eos  vix  ac  ne  vix  quidem 
diagnosin  invenire  liceat  | : eb  magis  est  nobis 

* Gradus  sedecim.  Vid.  Mosely  on.  Tropical  Disease. 
p.  119. 

t Vid.  Cullen,  first  Lines,  § 451. 

summ&  ope  niti,  singulis  morbi  formis,  justos  im- 
ponere limites,  quo  facilius  et  certius  unicui- 
que remedia  adaptarentur,  si  forte  inter  medica- 
menta talia  sint ; “ saepe  enim  sero  paratur  me- 
“ dicina,  cum  mala  per  longas  invaluere  moras,’' 
et  omnis  quae  alio  fundamento  nititur  divisio, 
pro  nihilo  secus  quam  somniis  habeatur.  Hoc  ne- 
glecto, inde  oriuntur  sententiae  variae  et  oppositae, 
quae,  de  tempore  idoneo,  quo  exhibeatur  Cincho- 
ria,  in  specie  acuta,  prolatae  fuerant ; et  hinc 
etiam  alia  naturae  non  modo  diversae  sed  planb 
contrariae,  quae  ab  aliis  in  arthrodyniae  sana- 
tione, remedia  commendantur  *. 

Magnoperh  patet  symptoma,  quo,  Rheuma- 
tismus, qualiscunque  sit  species,  praecipui  dig- 
noscitur, dolorem  esse  cruciantem,  qui,  quantum 
mihi  de  eo  judicare  liceat,  secundum  morbi  gra- 
dum, diversis  causis  oriri,  et  remedia  dissimilia 
postulare,  videtur.  Quocirca  quatuor  Rheuma- 


* Aucl.  praelec.  Clin.  eruditi  Drs.  Duncan. 

tismi  conditiones,  enumerare  statui ; divisione, 
vel  ex  symptomatum  differentia,  vel  ex  sanatione 
varia,  quam  ratam  habet  experientia,  desum- 
pta. 

Sequens  simul  illam  apud  medicos  dudum 
maximb  usitatam  divisionem,  in  Acutum  et  Chro- 
nicum vel  Arthrodyniam,  ut  ab  erudito  Cullen, 
nominatur,  de  priori,  sub  nomine  inflammatorii 
disseram,  cum  in  eo  adsunt  notae  omnes,  in- 
flammationis et  generalis  et  localis,  calor  auctus, 
sitis,  pulsus  validus,  durus  et  frequens;  sanguis 
detractus,  tunicam  coriaceam  exhibens,  partium 
praecipue  dolentium,  tumor  et  rubor  manifestus, 
cum  tensione.  Dolor  ut  in  aliis  inflammationis 
speciebus,  vasorum  tunicarum  distentioni,  san- 
guinis copi&  et  impetu  auctae,  referri  potest. 

Posterior,  tres  status  complectitur,  viz.  Irri- 
tabilem, Atonicum,  et  Paralyticum,  sed  de  his 
ex  ordine. 

RHEUMATISMI  INFLAMMATORII  VrEL 
ACUTI  HISTORIA. 

\ 

Ineunte  morbo,  ferh  semper  a stadio  frigido, 
aliisque  pyrexiae  signis,  incipit ; aliquando  autem 
dolorem  non  praecedunt,  sed  eidem  per  tempus 
aliquod  perstanti  superveniunt. 

Aegrotus  fit  piger  cum  universalis  sensu  lan- 
guoris, et  frigoris  quod  in  dorso  nunc  percipitur, 
sed  brevi  cum  horrore  ad  reliquum  corpus  propa- 
gatur : His  accedunt  calor,  sitis,  anxietas,  et  in- 
quietudo, cum  pulsu  frequenti,  valido  et  duro ; 

facie  simul  rubra,  et  cibi  desiderio  imminuto ; 

\ 

nunc  plures  articuli,  praesertim  majores,  humeri 
scilicet,  genua,  coxae,  et  cubiti,  sed  raro  carpi 
aut  malleoli,  doloribus  peracutis,  pungentibus,  et 
lancinantibus,  afficiuntur.  Dolor  musculorum 
tractum  sequitur,  et  motu  vel  levissimo  augetur. 
Juncturis  maxirnb  dolentibus,  ut  plurimum  super- 
veniunt tumor  et  rubor  sub  tactum  molestissimi; 

his  autem  cruciatus  non  semper  cedunt.  Pyrexia 
indies  vesperi  ingravescit;  nocteque,  quo  tempore, 
dolores  augentur  et  plerumque  locum  mutant, 
acerrima  est.  Interdum  vero  dolor,  uno  in  loco 
fixus  manet,  praesertim  si  pyrexia  sit  lenis.  Al- 
vus ut  plurimum  adstricta.  Urina  parca  et  co- 
lorata initio  nullum  sedimenti  deponit,  sub  finem 
verb  sedimentum  lateritium  demittitur.  Maturk 
admodum,  profusi  sudores,  aut  partiales,  aut  toto 
corpore  oriuntur ; et  quamvis,  saepe  opportuni 
ab  his  levantur  dolores,  alias  tamen  partes,  nisi 
perraro  aggredi  pergunt;  vel  etiam  eodem  unde 
jamjam  decesserant  revertuntur.  Haec  metastasi 
dispositio  major  vel  minor  videtur,  propyrexiae  se- 
veritate. 


MORBI  FINES. 


Rheumatismus  inflammatorius,  caeteris  licet 
phlegmasiis,  satis  affinis,  hoc  tamen,  quod  in  sup- 
purationem minimi  proclivis  est,  ab  eisdem  in- 

signiter  distat ; nunquam  forsan  gangraena  aut 
scirrho  terminatur ; plerumque,  resolutione  finitur, 
aut  in  speciem  chronicum  evadit : hoc  fit  praeser- 
tim si  aggressio  gravis  fuerit  aut  diuturna,  vel  mor- 
bus ipse  imperiti  tractatus ; interdum  effunditur 
in  tendinum  vaginas  liquor  glutinosus  et  pelluci- 
dus, qui  saepissime  resorbetur  ; haec  autem  effusio 
aliquando  eo  usque  pervenit,  ut  articulus  unifor- 
miter tumescit,  Hydarthro  multum  referens,  qui 
saepe  etiam  verb  excitatur  quum  diathesis  scrofu- 
losa  adsit.  Ascites  huic  morbo,  sed  rarissimi 
sequelae  est.  Siquando  exitio  sit,  ab  eruditis  du- 
bitatur. 

i 

CAUSAE  PRAEDISPONENTES. 

Aetas  quaedam,  ct  pubertate  ad  annum  vitae 
trigesimum  quintum  ; omne  temperamentum  ejus 
accessioni  patet;  sed  sanguineum  magis  quam 
caetera  invadere  solet.  Plethora  et  omnia,  quae 
corporis  debilitatem  vel  irritabilitatem  augeant. 


DE  RHEUMATISMO. 


CAUSAE  EXCITANTES. 

Caloris  et  frigoris  vicissitudines  subitae  et  fre- 
quentes ; hinc  vere  et  autumno  potissimum  gras- 
satur, ac  in  regionibus  fervidis  rarissimh  inveni- 
tur * Frigoris  corpori  applicatio,  praesertim  si 
sit  diuturna,  vel  humid itate  conjuncta,  ut  in  vesti- 
mentis madidis  & c.  ; aut  si  corpus  ipsum,  eodem 
tempore  sit  plus  solito  calidum. 

DIAGNOSIS. 

Ab  Arthritide,  invasionis  tempore  et  severi- 
tate minore,  dolore  lent&  et  gradatim  augente,  ac 
musculorum  tractum  sequente,  nullaque  ventri- 
culi affectione  praeeunte,  cum  aegri  historia  abun- 


* Vid.  Hillary,  Diseases  of  Barbadoes,  p.  41. 

d&  dignoscitur.  Ab  aliis  Rheumatismi  conditio- 
nibus, pyrexi&,  cum  tumore  et  rubore  locali. 


PROGNOSIS. 

Ut  plurimum  sit  fausta.  Bona  indicia  sunt, 
dolores  sedi  suae  inhaerentes,  cum  et  eorum  et 
febris  remissione  aliqua ; universalis  sed  lenis  dia- 
phoresis ; sedimenti  lateritii  vel  furfuracei,  ex 
urina  depositio  ; eruptiones  cutaneae  ; & naso  aut 
aliis  partibus  haemorrhagia,  modum  non  supe- 
rans ; diarrhoea. 

Infausta  sunt  signa,  pyrexiae  aggravatio ; par- 
tes tumefactae,  colorem  rubicundum  induentes,  in 
vesiculas  abeuntem  ; capiti,  thoraci,  aut  abdomi- 
nis visceribus  metastasis,  unde  istarum  partium, 
inflammationis  idiopathicae  symptomata  oriuntur. 
Sed  de  his  mihi  non  satis  certb  constat. 


DE  RHEUMATISMO. 


II 


CURATIO. 

Consilia  medendi  in  duo  sese  distribuunt. 

1.  Totius  corporis,  et  praecipui  articulorum 
dolentium,  diathesin  phlogisticam  superare. 

2.  Proclivitati  morbi  formam  in  vetustam 
evadendi  occurrere. 

Ad  primam  indicationem  implendam  inservi- 
unt sequentia ; 

a.  Regimen  antiphlogisticum,  cuique  ben&  no- 
tum, hic  quam  diligenter  administrandum  est. 
Carnes  ac  cibi  ex  iis  parati,  potusque  validi,  ut 
vinum  et  ejus  spiritus,  cum  liquoribus  fermenta- 
tis, cautissimb  fugienda  sunt.  Diaeta  tenuis  esse 
debet,  et  ex  sero  lactis,  aut  potu  aliquo  aquoso, 
subacido,  et  frigido  constare ; febre  vero  cedente 
res  farinaceae,  quales  sunt,  praeparationes  variae 
hordei,  avenae,  orizae,  aut  Cycadis  circinalis, 
(Sago)  vel  gluten  Orchis  masculae  (Salep)  cum 
pane  bene  fermentato,  et  similibus  multis,  quae 

hic  vix  opus  est  recensere,  suppeditanda  sint. 
Decet  haec  saepb  variari,  quod  aegri  semper  gra- 
tum. 

b.  Prae  omnibus  sanguinis  detractio,  quippe 
quo  nihil,  ad  nimiam  cordis  et  arteriarum  vim 
atque  tensionem  minuendas,  ideoque  axi  inflam- 
mationem reprimendam,  plus  polleat. 

Sanguis,  ex  vulnere  satis  magno  pleno  cum 
rivo  flueret*.  “ Incidatur  vena  sic  ut  ne  sanguis 
“ effluens  cutem  lambat,  verum  rectb  libereque 
“ prosiliat  j\”  Propositum  erat,  venaesectionis 
rationem,  pro  temporis  spatio  quo  sanguinis 
quantitas  quaedam  b vase  secto  flueret,  praefinire. 
Experimentis  de  hac  re  variis  chirurgis  institutis, 
apparet,  aegrum  inflammatione  acuta  laborantem, 
omne  beneficii,  quod  ex  remedio  expectandum 
est,  accipere,  si  vulnus  tam  magnum  fieret,  ut 
sanguinis  unciis  octo,  per  horae  vicesimam  par- 
tem, evadere  liceat : tardius  vero  si  evacuetur, 

* Vid.  Sydenham,  cap.  3.  sect.  6. 

\ Vid.  Sirnson  de  re  Medica,  p.  112. 

parum  levaminis,  vel  etiam  periculi  multum,  ab 
eo  saepe  provenit  *.  Depletio  subita  morbo 
tam  cito  opitulari  videtur,  ut  minore  virium  ma- 
nentium, exercitatione,  vitae  officia  peraguntur : 
Remedio  autem  gradatiin  applicato,  dum  malo 
parum  subsidiatur,  et  hoc  post  longum  tempus, 
corporis  vim  generalem  aequaliter  labefactat. 

Aegri  vires,  pulsuum  arteriarum  conditio,  do- 
lorum et  inflammationis  progressus,  sanguinis  mis- 
sioni et  ejus  iterationi,  optimum  modum  consti- 
tuunt 

Si  adhuc  rubeant  et  tumeant  artus  cum  do- 
lore, pyrexia  nulla  vel  leve  perstante,  sanguinis 
quantum  sufficit  ex  iis  tuto  elici  potest,  hirudini- 
bus aut  cucurbitulis  cum  ferro. 

c.  Sudorifica,  in  hoc  morbo  multum  nec 
immerito,  medicis  laudantur  ; cum  mirum  in  mo- 
dum, aliis  remediis  opitulantur,  aut  fortasse  pri- 
mo mali  ingressu  et  antequam  graviora  urgeant, 
symptomata  sola  curam  absolvant. 

* Vid.  C.  R.  Pemberton,  Diseases  of  the  abdominal  vis- 
cera, second  edition,  p.  28. 


n 


DISSERTATIO  MEDICA 


Hujusmodi  medicamenta,  huic  morbo  adap- 
tata et  quae,  in  hac  excretione  promovenda,  maxi- 
ma et  certissima  vi  praedita  sunt,  nobis  esse  vi- 
dentur ; compositiones  et  conjunctiones  opii  cum 
ipecacuanha,  vel  tartrite  antimonii  et  potassae, 
aut  submuriate  hydrargyri  *;  aqua  acetitis  ammo- 
mae ; vel  alkali  volatile,  aliquo  potu  idoneo  liberi 
dilutum. 

.Artuum  inferiorum  fotus  etiam  saep&  mul- 
tum adjuvant,  quum  votis,  minus  generalis  erum- 
pit sudor ; eidem  consilio  haud  parum  conferunt 
stragula  lanea,  cutis  humorem  bene  absorbendo 
et  corpus  a frigore  satis  defendendo.  Inter  su- 
dandum potus  multum  diluentis,  non  modo  utile 
sed  maximi  necessarium  erit,  vasorum  in  super- 
ficiem actionem  sustinere. 

Quod  ad  sudoris  durationem  attinet,  haec  di- 
versa erit,  pro  levamine  signorum,  et  aegri  viri- 
bus ; nonnunquam,  horas  viginti  quatuor,  nonnun- 
quam  dies  etiam  tres,  perstare  debet. 

* Vid.  a paper  by  Dr  Hamilton  of  Lyn.  Regis  Ed.  Med. 
Com.  Vol.  IX. 

d.  Cathartica  procul  dubio  optimos  sae- 
pissimi, in  variis  phlegmasiis,  effectus  edide- 
runt; sed  ad  usum  generalem,  in  hocce  morbo, 
remedia  parum  apta  videntur ; tum  quod,  dolores 
omnem  feri  motum  vetant ; tum  ob  periculum  ex 
aere  frigido  cui  aeger  inter  surgendum  necessa- 
rii objicitur:  permanente  attamen  malo,  alvus 
leniter  soluta  redderetur,  quod  commodi  fieri 
potest  catharticis  mitioribus,  quae,  sine  dolore  vel 
irritatione,  facili  suo  funguntur  officio,  qualia  sunt, 
supertartris  potassae,  phosphas  sodae,  manna,  ta- 
marindorum  fructus,  oleum  ricini,  et  similia.  Ei- 
dem consilio,  fortasse  enemata  melius  responde- 
bunt; alvum  enim  non  tantum  purgare,  quam  si- 
mel  solvere  oportet. 

e,  Refrigerantia  etiam,  ut  acida  vegetabilia, 
sales  medii,  frugesque  maturae,  ad  febris  violen- 
tiam levandam,  quam  maximi  conducunt,  irrita- 
tionem sitis  amovendo,  et  calorem  ultra  modum 
auctum  minuendo. 

f.  Digitalis  purpurea,  quoniam  arteriarum  pul- 
sus, cohibere  et  debiliores  reddere  insigniter  va- 

let,  nequaquam  mirum  videtur,  medicos,  ejus 
administrationem,  in  hoc  morbo  experiri ; de 
ejus  autem  utilitate,  adhuc  dubitatur. 

Omnibus,  satis  perspicitur,  quanta  prudentia 
opus  est  in  ejus  exhibitione,  siquando,  urgente 
necessitate  aliqua,  ad  tale  medicamentum  confu- 
gere oporteat.  Post  primam  venaesectionem, 
adhibeatur,  quum,  alterius  sanguinis  detractionis 
necessitati,  omninb  forsan  antevertet. 

Ut  dosis  accuratius  definiatur,  tincturam  me- 
lius erit  usurpare,  cujus  guttae  fortasse  decem  in 
aliquo  vehiculo  apto,  cum  spiritus  aetheris  nitrosi 
semidrachmA,  ne  vomitum  cieant,  sumendae 
sint,  et  omni  hora  repetendae,  donec  ejus  effectus 
appareant. 

. Remediis  quae  corpus  magis  generaliter  affici- 
unt, et  quibus  maximi  confidendum  est  in  mor- 
bi sanatione  nunc  enumeratis  ; proximum  de  illis 
quae,  ad  locum  applicata,  eorum  actio  vix  ul- 
tra diffunditur,  ideoque  minore  consideratione 
breviter  disserere  nobis  est. 

Fomenta  partibus  dolentibus  admota,  parum 
levaminis  adferunt,  contra  dolorem  saepe  augent, 
efficiuntque  inflammationem  articulatim  certius 
transvolare.  Eadem  de  causa,  rubefacientia  ut 

linimentum  ammoniae  & c.  rejiciuntur.  Epispas- 

0 

tica  ver6,  diathesi  phlogistica  penitus  sublata  vel 
etiam  inclinata,  et  dolore  fixo,  votis  nostris  pro 
certo  respondebunt. 

Caloris  reductio,  linteis  aqua  frigidi,  vel  mu- 
riatis  ammoniae  solutione  madefactis,  et  juncturis 
inflammatis  saepe  applicatis,  tuto  ac  magno  be- 
neficio comitatur.  In  Russia,  nivis  vel  glaciei 
contritae,  medici  usum  commendant.* 

Ad  secundum  consilium  efficiendum,  procli- 
vitati nempb  morbi,  formam  in  vetustam  evaden- 
di, occurrere,  convenit  nos  in  memoriam  revo- 
care, pessima  provenire  mala,  evacuationum 
usu  nimis  liberali,  praesertim  sanguinis;  vires 
brevi  labefactat,  et  ad  salutem  reducendam  natu- 
rae nixus,  multo  minus  efficaces  reddit, 

* Vid.  Thomas’s  Prae,  of  Pliys.  3d  Edit.  p.  158, 

C 

Morbo  remediis  jamjam  memoratis  sublato, 
nullum  forsan  magis  prodesse  videtur,  quam  Cin- 
chona  officinalis  magn&  quantitate  et  per  plures 
septimanas  exhibita. 

Causas  occasionales,  sed  praesertim  frigus 
quam  diligenter  evitare  oportebit ; hoc  consilio 
indusia  lanea,  cum  corporis  exercitatione  leni  et 
sub  Jove  sereno,  fortasse  equitando,  multum  va- 
lent; et  balneum  frigidum,  cum  aeger  vires  pris- 
tinas partim  recupaverit,  ad  curationem  perfi- 
ciendam. 


DE  ARTHRODYNIA. 

Quontam,  nunc  ventum  est  ad  mali  consi- 
derationem, quum  formam  vetustam  induerit, 
pauca  quae,  conditionibus  Arthrodyniae  diversis 
inter  se  conjunctim  sunt,  tempestivum  pernotare 
videtur:  et  hoc  magis  necessarium,  ex  eo  quod 

sub  ejus  decursu,  symptomata  toties  mutantur  et 

/ 

alia  conditio  in  aliam  gradatim  degenerat.  Quo 
melius,  cum  intelligatur  quid  unicuique  proprium, 
quid  omnibus  commune,  remedia  singulis  specia- 
tim  adaptare  liceat. 

Kheumatismi  chronici  aggressiones  nullae  an- 
ni tempestati,  vel  post  pubertatem  aetati  cohiben- 
tur, et  maribus  magis  quam  faeminis  invadere  so- 
lent ; forsan  quod  hi  saepius  et  frigoris  gradibus 
majoribus  quam  illis  accidit,  exponuntur,  et  pari 
indulgenti^  postea  carent. 

Dolores  raro  per  totum  corpus  vadunt,  sed  ia 
artubus  inferioribus  saepius  quam  superioribus 
figuntur,  nec  facilk  arti  succumbunt ; ex  quo  ne- 
cessitas urgens,  in  sedulo  remediorum  aptorum 
usu  persistendi  oritur ; parum  alioquin  beneficii 
ab  iis  deduci  potest. 

Morbo  progrediente,  sudores  nocturni,  calidi, 
profusi,  sed  plerumque  mini\s  generales,  partibus 
dolentibus  vel  aridis,  vel  humiditate  tantum  levi 
et  frigida  coopertis,  non  rar6  prorumpunt,  et  mi- 
serum aegrum  vexant,  et  vires  ejus  labefactant, 


20 


DISSERTATIO  MEDICA 


dum  nihil  aut  parum  malo  subsidiantur ; in  ato- 
nica magis  quam  caeteris  arthrodyniae  conditioni- 
bus occurrunt : hos  semper  et  studiosi  collibere, 
vel  saltem  minus  profusos  et  debilitantes,  et  simul 
si  quodammodo  liceat,  magis  generales  reddere 
oportebit;  et  quoniam  ex  debilitate  quadam  mor- 
bo inducta  oriri  videntur ; primum,  inter  remedia 
ad  hunc  finem  accommodata,  locum  meritd  sibi 
vindicant,  omnia  quae  corpus  firmare  et  roborare 
solent,  et  quae  hic  vix  quidem  enumerare  licebit : 
decet  attamen  notare,  cinchonae  et  acidi  sulphu- 
rici  exhibitionem  nequaquam  praetermitti ; et 
partium  dolentium  calorem  seduld  sustineri  et  fo- 
veri, pannis  eas  laneis  tegendo. 

Nec  mirum  videbitur,  si  sudorificorum,  ad 
morbum  penitus  amovendum,  usum  posthac  com 
mendemus,  et  tales  etiam  exinanitiones  arte  mox 
effici  moneamus  ; quoniam  experientia  quotidiana 
magnoperk  docet,  sese  medicamenta  idonea  fre- 
quenter suppetere,  et  vires  et  facultates  interdum 
valde  felices  ostendere  : nec  ratio  obscura  nec  in- 
tellectu difficilis,  cur  nunc  naturae  actiones  ultra 

modum  progredientes  coercere,  et  nunc  iisdem 
deficientibus,  tempore  idoneo  et  gradu  qui  par 
sit,  eas  arte  excitare  et  imitari  conaremur. 

Narcotica  quaedam,  scilicet,  Opium,  Hyosci- 
amus,  Conium  maculatum,  &c.  in  omni  morbi 
statu,  dolorem  forsan  leniendo,  cum  felice  eventu 
usurpari  solent. 

Quicunque  Rheumatismi  aggressionem  semel 
tulerunt,  ideoqueejus  iterationi  exinde  procliviores, 
vestitu  laneo  juxta  cutem  posito  amicti  incede- 
rent, ac  diaeta  idonea  et  vitae  genere,  interdum 
quoque  et  aliis  remediis,  generali  corporis  sanitati 
quam  diligenter  consulerent ; sed  ad  morbum 
praecavendum  vel  levandum  vel  etiam  curandum, 
nullum  magis  convenit,  quam  in  regiones  tempe- 
ratb  calidas  transitio,  quae  coelo  benigno,  sereno, 
et  aequali  gaudent ; inter  has  praecipub  enume- 
rare licet,  Hispaniam,  Italiam,  Galliae  partes 
meridionales,  Insulas  Fortunatas  et  Madeiram. 

His  de  Arthrodyniae  generatim  praedictis, 
pergitur  nunc  variis  ejus  gradibus  speciatim  ani- 
mum incumbere. 

RHEUMATISMI  IRRITABILIS  STADII 
ENARRATIO  SYMPTOMATUM. 

Haec  morbi  longe  frequentissima  forma,  sedem 
in  fibris  motricibus  ut  plurimum  habet,  et  ideo 
partes  quae,  musculis  pluribus  et  ad  motionem 
multum  valentibus,  obteguntur,  potissimum  ten- 
tat. 

Mihi  verisimile  videtur  hanc  esse  rheumatismi 
conditionem  quam  notant  doctores  eruditi  Pitcairn 
et  Baillie,  cordi  aggredientem,  et  ipsius  vel  potius 
ejus  cavorum  incrementum  inducentem ; symp- 
tomata quae  huic  comitari  dicuntur,  palpitationes 
sunt,  cum  pulsu  plerumque  debili  et  irregulari;  et 
quoniam  cordis  parietes,  morbo  progrediente,  at- 
tenuantur, dyspnoea  multa  cum  genarum  et  Tabio- 
rum  livore  subsequitur.  Haec  corde  vi  minore 


DE  RHEUMATISMO. 


23 


praedito  quam  ut  sanguinem  in  arteriarum  ramu- 
los minutos  propellere  queat ; et  in  pulmonibus 
ejus  remora  consequente,  oriuntur*. 

Praeeunte  rheumatismo  inflammatorio,  signis 
febrilibus  cessantibus,  et  simul  articulorum  tumore 
et  rubore  diminutis,  dolores  ardentes,  pungentes, 
et  saep6  fugaces,  varias  tamen  partes  vexare  per- 
gunt ; musculorum  vaginarum  tractum,  distincti 
sequuntur ; sub  motu  vel  calore  aliquo  externo 
augentur,  et  frigoris  gradus  cujusdam  applicatione 
ut  plurimum  levantur.  Proclivitas  insignis  condi- 
tionem inflammatoriam  ingrediendi,  sese  inter- 
dum  ostendit,  attamen  pulsus  plerumque  mollis 
comitatur.  Functiones  naturales  rarissimi  tur- 
bantur. Siquando  status  acuti  praecedentis 
aggressio  severa  fuerit,  ligamenta  et  articulorum 
membranae,  ossiumque  etiam  extrema  saepe  dis- 
tenduntur. 


* Vid.  Baillie’s  Morbid  Anatomy,  p.  49. 

CAUSAE. 

Quamvis  irritabilis  plerumque  pro  sequeli 
conditionis  inflammatoriae  habeatur,  morbus  ut- 
cunque primarius  nec  raro  etiam  oritur.  Easdem 
agnoscit  causas  et  praedisponentes  et  excitantes, 
quas  supra  memoravi ; sed  quaenam  sit  earum 
distributio,  quae  modo  hunc,  modo  illum  mali 
statum  incitare  conducit,  non  nobis  satis  lucidh 
apparet. 

Multum  a statu  corporis  cui  causa  excitans 
admoveatur,  indubitb  pendet.  Exinanitiones  et 
irritamenta  quaedam,  ut  hydrargyri  usus,  cum  fri- 
goris corpori  applicatione  partiali,  et  hoc  multd 
citius  et  fortius  si  fluminis  instar  idem  concute- 
ret, ad  hanc  morbi  formam  ciendam  magnoperb 
valere  videntur. 

Nisus  vehementes  et  subluxationes  ejus  acces- 
sioni haud  parum  praestant ; quotquot  corpus  in- 
firmant, laxant,  idem  irritabile  reddunt,  et  vim 

musculorum  irritabilem  nimis  augent,  efficiunt  ut 
causae  nocenti  multb  minus  obstet  opportunita- 
tem ideoque  morbo  faciunt. 


DIAGNOSIS. 

Morbi  quibus  haec  rheumatismi  conditio  inter- 
misceri potest,  Syphilis  et  Scorbutus  sunt. 

A doloribus  in  priore  occurrentibus  facili 
dignoscitur,  aegri  historia  et  quod  in  syphilide  do- 
lores in  ossium  longorum  mediis  et  cranii  parte 
praecipui  sentiuntur;  magis  fixi  etiam  sunt  et 
tactu  nunquam  asperantur,  sed  potids  levantur  : 
Luis  porrb  venereae  symptomata  propria  ut  ton- 
sillarum ulcera,  maculae  coloris  cuprei,  vibices, 
&c.  si  forsan  nondum  praegresserint,  brevi  sub- 
sequuntur. 

Causae  remotae,  debilitas  major,  spiritus  foe- 
tidus, gingivaeque  spongiosae  et  molles,  sangui- 
nem tactu  levissimo  profundentes,  hanc  scorbuto 

satis  clarb  separant ; inter  eos  tamen  combinatio 
saep&  fit. 

A statu  inflammatorio,  quod  ejus  effectus  non 
raro  existit,  nec  ulla  pyrexia  assectatur,  et  parum 
ruboris  vel  tumoris  adest ; ab  atonico,  dolore,  ca- 
lore aucto,  et  paralytico,  artus  colore  et  magni- 
tudine, dignoscitur. 


RATIO  MEDENDI. 

Ex  supra  dictis  videre  licet,  dolores  in  hoc 
morbi  statu,  ex  totius  corporis  et  fibrarum  mus- 
cularium irritabilitate  quadam  pendere ; ad  hanc 
compescendam  animum  igitur  advertere  decet. 

Exinanitiones  generales,  quamvis  effectus  tot 
salutares,  in  mali  specie  acuta  praestiterint,  et  in 
eA  non  utiles  modo  sed  prorsus  necessariae  fue- 
rint, huic  statui  nisi  perraro  conveniunt,  neque 
omnind  periculo  carent ; cum  vires  vitales  minu- 
unt, et  corpus  ut  plurimum  infirmant,  et  irrita- 
bile reddunt  e6  magis  et  certius,  quo  ipsae  co- 
piosiores fuerint. 

Venaesectio  hinc  plerumque  obest,  dum  parti- 
bus affectis,  hirudines  vel  cucurbitulae  cum  ferro, 
multum  prosunt. 

Sudorifica  etiam  minus  apta  inveniuntur 
quam  diaphoretica  lenissima ; nemp£,  “ quae  ex- 
“ halationem  solum  per  cutem  promovent 
Hoc  consilio  exhibeantur  Tinctura  Guaici  ammo- 
niata,  Aqua  acetitis  ammoniae,  decoctum  Daph- 
nes Mezerei,  vel  Sarsaparillae  decoctum  composi- 
tum ; his,  potus  multum  tepidi,  cujus  aqua  long& 
maxima  pars  est,  cum  frigoris  sedula  evitatione 
magnoperb  adjuvat.  Sed  remediorum  interno- 
rum Cinchona  officinalis,  praesertim  si  cum  ni- 
trate, potassae  sit  conjuncta,  summo  et  evidente 
beneficio  usurpatur. 

Hic  quoque  forsitan  enumerari  debet  hydrar- 
gyri  exhibitio  ad  ptyalismum  lenem  ciendum ; sed 
remedium  parum  aptum  videtur  ni  Syphilis  for- 
t&  simul  adsit. 

Potio  somnifera  omni  nocte  ut  plurimum  ne- 
cessaria erit,  ad  irritationem  compescendam  et  ad 


* Vid.  Greg.  Con.  Med.  Theor.  Cap.  37.  sec.  1453. 


28 


DISSERTATIO  MEDICA 


somnum  obtinendum,  doloribus  tunc  calore  lecti 
auctis ; sed  minimfe  ad  sudorem  movendum. 

Frictiones  lenes  et  frequentes  partibus  affec- 
tis miti  aliquo  linimento,  veluti  Tinctura  Saponis 
et  Opii,  multum  valent.  Camphora  etiam  in 
aethere  sulphurico  soluta,  et  externh  applicata, 
levamen  saepe  magnum  adfert. 

In  Gallia  frictiones  cum  aethere  acetico  fausto 
eventu  usurpatae  sunt,  praesertim  in  Sciatica  et 
Lumbagine ; remedium  hoc  commodi  secum  af- 
ferre dicitur,  ut  dum  calorem  in  cutem  et  perspi- 
rationem  utilem  excitat,  nequaquam  partium  ir- 
ritationem vel  inflammationi  propensitatem  auget*. 

In  dolore  leniendo,  et  fibrarum  rigiditate  sol- 
venda, praecipuh  aegris  senioribus,  quorum  vires, 
multum  morbi  duratione  et  violentia  minuuntur  ; 
balneum  tepidum  ex  80°  ad  y4m  caloris  gradum, 
vel  quod  forsan  melius  erit,  aquae  Buxtoniae  usus, 
permultum,  modis  aliis  quos  usurpemus,  auxili- 
antur ; habitus  irritabiles  lenem  immersionis  con- 

* Vid.  Recueil  period.  de  la  Societe  de  Med.  de  Paris. 
No.  4*3. 

cussionem  ferre,  et  reactione  parva  superare  pos- 
sunt ; ad  usum  quoque  immersionis  in  mare  re- 
medii potentioris  viam  sternat. 

Cum  partes  in  imo  sitas,  ut  in  Lumbagine  et 
Sciatica,  vel  articulorum  membranas  aut  ligamen- 
ta, morbus  aggrediatur,  vel  cum  ossium  extrema 
tumeantur,  vesicatoria  prope  partem,  seriatim 
adhibeantur;  fonticulis  quoque  recurratur,  qui 
causticis,  potius  quam  scalpellis  facerentur;  vel 
setaceis,  secundum  tendinum  longitudinem  inser- 
tis ; ex  his  fluxus  pro  irritationis  gradu,  aegri  vi- 
ribus, et  morbi  pertinacitate  major  minorve  indu- 
ceretur. 


RHEUMATISMI  ATONICI  STADII 
ENARRATIO  SYMPTOMATUM. 


Symptoma  insigne  hac  veluti  in  morbi  con- 
ditionibus  de  quibus  jam  dictum,  dolor  est,  sed 
minus  gravis,  stabilior,  saltem  magis  uniformiter 

affectus  quibusdam . causis,  motu  scilicet  et  tem- 
peraturi : multum  etiam  coeli  mutationibus,  prae- 
sertim ex  aere  calido  et  sicco  ad  frigidum  et  hu- 
midum,  vel  gelu  terram  compingente,  nectitur. 
Calor  medius  magnum  et  certum  levamen  adfert ; 
dum  frigoris  applicatio,  dolorem  semper  excitat; 
hujus  raro  exacerbatio  est.  Juncturae  morbosae, 
pallidae  et  rigidae,  corpore  aliter  calido,  friges- 
cunt ; aut  quando  sudor  profusus  et  calidus  aliis 
partibus  liberi  prorumperit,  parva  attamen  quan- 
titate, viscidus  et  gelidus,  articulis  dolentibus 
evadit. 

Hic  morbi  status,  cum  juncturarum  affectione 
locali,  fluidorum  effusione,  et  concretione  subse- 
quenti  oriente,  quae,  aliquandd  vel  in  anchylosin 
terminat,  saepe  nectitur. 


DE  RHEUMATI  SMO. 

DIAGNOSIS. 

Inter  hanc  et  alias  morbi  conditiones,  facilk 
obtinetur  Diagnosis,  pyrexiae,  tumoris  et  ruboris 
absentia  ; et  dolore  calore  externo  levato. 

CURATIO. 

/ 

Quoniam  phaenomena  supra  recensita,  ex 
partis  vigoris  idonei  defectu  et  fibrarum  moven- 
tium atonia  cum  rigiditate  oriri  videntur,  indicatio 
curatoria  sese  clare  ostendit,  viz. 

Principii  vitalis  in  partibus  affectis,  vires  re- 
ficere, et  fibrarum  muscularium  rigiditatem  amo- 
vere. 

Remedia,  ad  hunc  finem  apta,  sunt  vel  ex- 
terna vel  interna. 

Remedia  externa,  quae  satis  comprobavit  ex- 
perientia, variae  sunt  applicationes  stimulantes, 


52 


DISSERTATIO  MEDICA 


ut  linimentum  ammoniae  fortius,  linimentum  cam- 
phorae  compositum  pharmacopoeiae  Londinensis, 
oleum  succini,  vel  terebinthinae,  tinctura  meloes 
vesicatorii.  Haec  partes  quibus  imponuntur,  multo 
vehementius,  quam  universum  corpus,  stimulant ; 
et  summam  cutem  exasperando  ac  rubefaciendo, 
tum  dotibus  propriis,  tum  frictione  crebri,  quae 
inter  hujusmodi  remedia  applicanda,  usurpatur, 
partibus  torpentibus  subsidiantur. 

Ignis  electricus,  dummodo  tempestivi  et  cauti 
utemur  multum  aliquando  adjuvat ; quippi  cum 
nihil  sani  animalium  corpora,  ocius  aut  vehemen- 
tius stimulet.  Scintillas  quotidie  elicere  quam  ic- 
tubus  uti,  melius  videtur;  ne  hi  quamvis  levissi- 
mi nervos  eo  usque  excitent  ut  mox  eos,  major 
quam  antea  torpor  occupet 

Frigidarium  huic  mali  formae  utilitatem  saep& 
adfert ; at  confitendum  etiam  est,  saepe  quamvis 
efficax,  incertum  tamen  haud  rar6  remedium  in- 
veniri ; ideoque  nequaquam  semper  idoneum,  vel 
ad  quod  temei&  et  ab  omnibus  aequfe  confugiatur. 
Jis  multum  nocet,  qui,  prae  debilitate,  calorem 

naturalem  mox  refovere  nequeunt:  quae  cum  ita 
sint,  aegrum,  antequam  in  balneum  descendatur, 
vini  tepidi  et  aquae  haustum  habere  oportebit ; 
paulisper  tantum  in  eo  maneret  ; et  statim  ut 
ex  eo  ascenderit,  propriis  manibus  aut  si  prae 
infirmitate  opus  sit,  alienis,  partes  affectae,  per- 
fricerentur ; dein  vestimentis  laneis  contegantur. 

Commodum  itidem,  aqu&  frigidft  desuper  par- 
tibus affusa  accipitur;  cum  aegri  vires  balnei  con- 
cussionem ferre  recusent,  affusione  uti  liceat. 

Ad  tumorem  quemvis  reducendum  fluidorum 
b vasis  depositione  orientem  commendatur  cata- 
plasma, ex  calcis,  aere  in  pulverem  reductae, 
parte  una,  avenae  farinae  partibus  duabus,  et  sevi 
porcini  partibus  septem  confectum ; hoc  satis  ca- 
lidum et  super  linteum  densiter  stratum,  parti  ap- 
plicandum est,  omnique  nocte  repetendum,  sed 
man&  amovendum ; aliquam  plerumque,  humidi- 
tatem  vel  exudationern,  sine  vesicatione  elicit;  et 
haec  per  gradus  humorum  ex  loco  detractio, 
saepe  efficax  quamvis  tardus,  genu  vel  coxae  tu- 

mores  minuendi  methodus  est  *.  Eodem  consi- 
lio fomenta,  parti  dolenti,  per  diem  saepe  admota, 
plurimum  prodesse  solent,  cutem  relaxando  et 


dolorem  leniendo. 

Remedia  interna  hac  in  mali  conditione  com- 
mendata sunt;  vel  sudorifica,  de  quibus  supra  sa- 
tis actum  est,  speciei  acutae  de  curatione  trac- 
tando ; decet  attamen  notare,  multo  magis  libere 
hic  usurpari  posse,  tam  quod  minus  periculi  ex 
eorum  effectibus  stimulantibus  adest,  tam  quod 
partibus  dolentibus,  sudor  profusus  levamen  cer- 
tissimum adfert ; vel  medicamenta  quaedam  sti- 
mulantia, olea  essentialia  et  resinas,  plerumque 
continentia ; hujusmodi  sunt  Guaiacum  officinale, 
Oleum  terebinthinae  et  similia;  haec  quoque  ad  su- 
dorem movendum  et  quantitate  tam  magna  quam 
toleret  stomachus,  saepe  administrantur. 

Quoniam  aegri  ut  plurimum  debilitantur,  et  quo 
sanetur  pars,  universum  corpus  confirmari  opus 


* Vide  a paper  by  Dr  Williara  Falconer,  Mem.  Lond. 
Med.  Society,  Vol.  VI. 

est ; quaedam  medicaminum,  quae  inter  tonica 
annumerantur,  sed  praesertim  Cinchona  officinalis 
dosibus  satis  largis  exhiberentur. 

Locum  inter  remedia  jam  memorata,  medium, 
exercitatio  tenet,  qua  nullum  tutius  et  forsan  plus 
prodest ; cor  ac  arterias  concitando,  sanguinem 
aequaliter  distribuit,  secretiones  varias  promovet, 
totumque  corpus  salutariter  stimulat : Modica 

fuerit  et  citra  defatigationem,  sed  constans';  partes 
debilitatae  sic  motioni  sese  gradatim  accommodan- 
tes, mobilitatem  pristinam  brevi  recuperabunt. 

Crebra  quoque  frictio  exercitationis  vice,  ubi 
hanc  aegri  vires  plan&  vetant,  aliquatenus  fungi 
potest. 

» * 

Remediis,  et  internis  et  externis  plerumque 
conjunctim  uti  oportebit ; haudquaquam  iis  sigil- 
latim,  usque  eo  confidendum,  ut  caetera  negligan- 
tur,  cum  per  se  vix  et  ne  vix  quidem  si  unquam 
morbum  sanare  queant;  nunquam  vero  desperare, 
etiamsi  expectatam  sibi  opem,  non  statim  afferant, 
sed  in  eorum  usu  complures  menses,  perseverare 

decet ; quippe  enim  ni  sic  continuentur,  nil  om- 
nino beneficii  ut  plurimum  ex  iis  oritur : minimk 
sperandum  est,  malo  vehementi  et  per  longum 
tempus  duranti,  nisi  aequb  vehemens  et  diutur- 
num sit  auxilium,  succurrere. 


RHEUMATISMI  PARALYTICI  STADII 
ENARRATIO  SYMPTOMATUM. 

Quibusdam  vel  omnibus  aliis  morbi  conditio- 
nibus diu  plerumque  aggressis,  adhuc  manent,  do- 
lores graves  non  solum  juncturarum  sed  artus 
etiam  totius,  nec  motu  nec  calore  nec  frigore  auc- 
ti vel  levati,  transienies  et  sine  aliqua  causa  evi- 
dente  orientes,  iis  in  paraplegia  occurrentibus,  si- 
miles ; virium,  sensationis  et  motionis  partium 
plus  minusve  privatio ; artus  magnitudine  immi- 
nuti, plerumque  frigescunt,  pedibus  vero  calidis  ; 

musculorum  fibrae  laxae  et  flexiles  evadunt 
juncturis  autem  rigidis  nec  ad  motionem  aptis. 


DIAGNOSIS. 

Artus  magnitudinis  diminutio  et  aegri  historia, 
diagnosin  magnoperk  praebent. 


CURATIO. 

In  hac  Rheumatismi  gravissima  specie,  quo 
praevalent  debilitas  et  torpor  maximus,  et  vitae 
vires  multum  imminuuntur ; manu  laxiori,  quam 
in  paralysi,  aliis  causis  oriente,  stimulantia  exhi- 
beantur medicamenta. 

Balneum  calidum,  pro  stimulante  externo,  om- 
nibus fer&  paralyseos  generibus,  fructu  vario  usur- 


* Vid.  Morgani  de  Sed.  et  Caus.  Morb.  Epist.  lvii.  p.  17. 

patum  est.  Anne  balnea  naturalia,  ut  Bathoniae, 
occurrunt  efficaciora  quam  vulgo  usitata,  in  dubio 
a multis  medicis  habetur,  ex  eo  quod  substantiae 

quibus  priora  imbui  inveniuntur,  quantitate  minore 

/ 

quam  ut  effectus  speciales  ab  iis  editi  sint,  exis- 
tunt;  alii  tamen  merito  praeponi,  putant. 

Aqua  calida  sub  vaporis  forma,  loco  apposita, 
remedium  tutum  et  utile  commendatur;  quoad  mo- 
dum applicandi,  lebes,  canale  ei  affixa,  apparatus 
satis  conveniens  habeatur  : partes  affectae  vapo- 
ris actioni,  per  horae  dimidiam  exponerentur,  dum 
simul,  aliquo  rubefaciente,  ut  linimento  ammo- 
niae  perfricantur  et  hoc  peracto,  panno  laneo,  te- 
gerentur ; plus  beneficii  ejus  usu  proveniet,  si  bis 
vel  ter  indies  repetatur. 

A galvanismo,  quoque  quoddam  commodi 
fortasse  deduci  potest ; ut  vi  modica  adhiberetur, 
curandum  est;  plus  enim  utilitatis  ejus  repetitione, 
quam  violeqtia  expectandum. 

Stimulantia  alia  interna,  ab  aliis,  laudantur ; 
ex  his  maximi  potestate  praedita  sunt,  Arnica 

montana  et  Rhododendron  Chrysanthum  * ; prior 
sub  forma  infusi  optimh  exhibetur ; foliorum  scru- 
pulorum duorum  in  qquae  unciis  octo  infusio  par- 
titis vicibus,  indies  bibatur.  Decoctum  posterio- 
ris praeponendum  est;  drachmae  duae  foliorum  in 
aquae  unciis  decem,  per  noctem  coquendae  sunt, 
et  liquor  colatus  mane  sumendus. 

Liquida  nulla,  per  horae  spatium  post  eorum 
exhibitionem  capesserentur,  ne  vomitum  cieant : 
nullam  evacuationem  manifestb  sentiendam,  pro- 
ducunt ; sed  aliquando,  sensatio  quaedam,  pun- 
gens vel  repens,  partibus  morbosis,  percipitur ; 
quae  remedii  actionem  demonstrat. 

Cum  remediorum  supradictorum  incassum  ex- 
perientia facta  fuerit ; solutionis  arsenicae  Docto- 
ris  Fowler  exhibitione,  effectus  laudandi  deducti 
fuerant.  Cura  maxima  adhibenda  est  in  remedio 
tam  ancipite  utendo,  cum  ejus  abusus  haud  pa- 
rum periculosus  poterit,  sive  nimis  large  data  fue- 

* Vide  a paper  by  Dr  Guthrie  of  Petersburg,  Ed.  Med. 
Com.  Vol.  V. 

rit,  sive  nimis  frequenter  repetita  : dosibus  parvis 
incipiendum,  quae  tantum,  gradatim  augeri  pos- 
sunt quantum  aegro  conveniat;  guttae  ejus  decem, 
cum  tincturae  opii  pari  quantitate,  in  vehiculo 
ullo,  et  forsan  decocto  cinchonae  nullum  melius,  bis 
vel  ter  indies  exhibeantur.  Interdum  hoc  reme- 
dio adhibito,  erythema,  super  varias  corporis 
partes  panditur;  et  interdum  etiam,  gingivarum 
dolor  et  ptyalisma,  concitantur  ; his  autem  occur- 
rentibus, omittatur  ejus  usus  per  paucos  dies. 
Obstipatio,  plerumque  supervenit,  quam,  laxanti- 
bus idoneis,  pro  re  nata  amovere  oportebit. 

Ita  symptomata  varia  quae  huic  morbo  con- 
tingunt, et  quorum  concursu  cujuscunque  ejus 
speciei  character  deducitur,  pro  virili  mea  brevi- 
ter enumerare  conatus  sum.  Hoc  consilium  per- 
ficiendo, divisiones  minutiores  ineptfe  moliendi, 
quam  ut  rect&  et  fausti  idem  tractaretur,  maxi- 
mi necessariae  fuerunt,  me  minimi  accusatio- 
nem mereri,  enix&  spero : multa  san&  sunt 

quae  aut  fudit  incuria,  aut  parum  cavit  juven- 
tutis experientia,  limitibus  nimis  arctis  neces- 

sarib  constricta ; et  multa  etiam  quae  eruditiori- 
bus, elucidationem  pleniorem  postulare  videban- 
tur : at  vero  temporis  angustia  et  argumenti  long& 
lat^que  patentis  ratio,  prohibebant,  qub  minus  ad 
systematis  formam  prolusio  nostra  accederet ; 
quod  ut  lector  benevolus  aequi  bonique  consulat, 
iterum  iterumque  rogo. 

<c  Messem  non  facis  dum  seges  adhuc  in  herba,” 

“ Neque  aurea  poma 

“ Primo  vere  legis.” ■ — ■ 

• *■  - 

Si  tamen  in  hoc  tentamine  quicquid  medici 
attentione  dignum  fuerit,  vel  hujusce  morbi,  cujus 
species  permultae  artem  peritorum  adhuc  illuse- 
runt, considerationi  faustae  semitam  sagaciori- 
bus monstraverit,  contentus  ero. 

“ Est  quoddam  prodire  tenus,  si  non  datur  ultra.” 


Multum  interim  mihi  jamjam  discessuro  defice- 
rret  officium,  ni  h&c  in  alma  academia  professoribus 
eruditis  et  omni  laude  dignis  reverentiam  quam 

decuit  attribuam ; et  simul  pro  benignitate  et 
morum  suavitate  quibus  erga  me,  cum  aliis  dis- 
cipulis conjunctim  sese  gesserunt,  animo  per- 
quam devincto  gratias  sinceras  agerem. 

r 

Excudebat  C.  Stcwart. 

